Diari Oficial de la Generalitat Valenciana


Sumari del DOGV 8099, del 04-08-2017 (2017/6336)

Notificació de las sentència dictada en el procediment ordinari número 1016/2014.
---------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6336


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de las sentència dictada en el procediment ordinari número 1016/2014. [2017/6336]  
Enrique Vallés Llorens, secretari judicial del Jutjat de Primera Instància número 1 de Gandia, faig saber que en aquest jutjat es tramiten actuacions de procediment ordinari seguides amb el número 001016/2014 a instàncies de la comunitat de propietaris de l'edifici siti a la carretera de Dénia, 27, contra Juan Luis Llorca Vila, Isabel Monzó Peiró, Maksi International Real Estate, SL, Melero Belmonte, SL, i Caser Seguros y Reaseguros, SA, en què s'ha dictat la Sentència número 156/2017, de data 30 de juny de 2017, que té la dispositiva que, literalment, és com segueix:  
  
«Estime en allò substancial la demanda interposada per la procuradora Ana Isabel Capellino, en nom i representació de la comunitat de propietaris de l'edifici siti a la carretera de Dénia, número 27, d'Oliva, contra la demandada, Caja de Seguros Reunidos, Compañía de Seguros y Reaseguros, SA (Caser), i condemne la demandada, Caja de Seguros Reunidos, Compañía de Seguros y Reaseguros, SA (Caser), a realitzar les obres que siguen necessàries per a la reparació de la làmina exterior i aïllant del mur nord (mitgera esquerra) de la façana de l'edifici siti a la carretera de Dénia, número 27, d'Oliva, el despreniment de la qual es va produir el 12 de novembre de 2012, o, si escau, fer-se càrrec del pagament de la quantitat que es determine en execució de sentència com a cost d'execució material de les obres indicades, més el cost de la redacció del projecte, llicències, impostos i taxes. A tot això cal aplicar la franquícia pactada en la pòlissa de l'1 % de la suma assegurada, amb un màxim de 3.500 euros.   
Estime en part la demanda interposada per la procuradora Ana Isabel Capellino, en nom i representació de la comunitat de propietaris de l'edifici siti a la carretera de Dénia, número 27, d'Oliva, contra els demandats, Juan Luis Llorca Vila, María Isabel Monzó Peiró, Melero Belmonte, SL, i Maksi International Real Estate, SL, i condemne solidàriament aquests demandats, Juan Luis Llorca Vila, María Isabel Monzó Peiró, Melero Belmonte, SL, i Maksi International Real Estate, SL, a realitzar les obres necessàries per a la reparació dels murs de tancament de les mitgeres (façanes) dreta i posterior, i el tancament de la mitgera del local siti a la planta baixa de l'edifici situat a la carretera de Dénia, número 27, d'Oliva, o, si escau, fer-se càrrec del pagament de la quantitat que es determine en execució de sentència com a cost d'execució material de les obres esmentades, més el cost de la redacció del projecte, llicències, impostos i taxes.  
Tot això amb la desestimació de la resta de peticions contingudes en la pètita de l'escrit de demanda.  
Condemne la demandada, Caja de Seguros Reunidos, Compañía de Seguros y Reaseguros, SA (Caser), a pagar les costes processals causades a la part demandant; sense realitzar un pronunciament expressament de la resta de les costes processals, les quals haurà de pagar cada part les causades a instància seua i les comunes a mitges.  
Contra aquesta sentència es pot interposar un recurs d'apel·lació.  
  
El recurs d'apel·lació s'ha d'interposar dins del termini de 20 dies davant d'aquest tribunal on cal exposar les al·legacions en què es basa i els pronunciaments que impugna, després de constituir el dipòsit legal de 50 euros.»  
  
I perquè valga de notificació de forma deguda a Maksi International Real Estate, SL, en parador ignorat, expedisc aquest edicte.  
  
Gandia, 11 de juliol de 2017.- El lletrat de l'Administració de justícia: Enrique Vallés Llorens.